**Referat**

Generalforsamling 2022

i Gudbjerg og Omegns Jagtforening

Lyngbakken, Bøllemosevej 15, 5892 Gudbjerg

Torsdag 21. April kl. 19.

​

**Dagsorden**

1.  Valg af dirigent, referent og 2 stemmetællere.

Jørgen Egelund blev valgt som dirigent. Patrick Duelund blev valgt som referent.

Svende og Klaus Hansen blev valgt som stemmetællere.

Formanden Finn Helleskov redegjorde for hvorfor at generalforsamlingen blev afholdt senere en der står i vores vedtægter, nemlig grundet corona og udskydelse af regnskab.

Eftersom der ikke var nogle indsigelser til dette, erklærede dirigenten mødet som lovligt indkaldt i henhold til vedtægterne.

2.  Aflæggelse af beretning om foreningens virke siden sidste generalforsamling.

Foreningens formand Finn Helleskov aflagde følgende beretning:

*Vores hundeafdeling har igen gjort et formidabelt stykke arbejde, det vender jeg tilbage til.*

*Jagttegnsundervisning: der har vi et hold på 7-8 stykker hvor undervisningen foregår i Kerteminde, da vores underviser ikke havde mere tid i sin kalender, men de kunne så puttes ind på et hold han havde planlagt i forvejen, Hans Henrik hedder han i øvrigt, og eleverne er glade for ham.*

*Søen: Vi har stadig en kedelig sag med en nabo til søen, som har pralet med, over for andre af hans naboer, at han har hældt ”gift” i vores foder, tilsyneladende blandt andet eddikesyre, vi politi anmeldte ham allerede sidste år og det har han åbenbart opsnappet info om, for umiddelbart er han stoppe med at prale om det, rundt i Gudme by. Desuden har vi valgt hverken at fodre eller sætte ænder ud i denne sæson, så så jagterne bliver anderledes end normalt, da vi overvejer kun at afholde nogle enkelte aftentræk.*

*Skoven: bukke jagten var næsten udsolgt igen i år. Og flere fik en fin oplevelse og en buk med hjem i fryseren.*

*Dåvildtjagten var udsolgt til sidste dag og igen i år fik en forespørgsels fra naboen, Mullerup, om vi ville sidde for, de dage hvor de havde trykjagt.*

*I år blev der igen skudt en rigtig fin hjort.*

*Rågereguleringen var jo i gang sidste år pga. generalforsamlingen jo også lå sent på året, på grund af Covid, men som sagt sidst år deltog vi med fint antal jægere og også antallet af regulerede råger var fint.*

*Rævejagten med efterfølgende spisning valgte vi igen at aflyse, pga corona.*

*Vores skydninger på Rødskebølle skytte Center, som nu har taget navneforandring til Svendborg Skyttecenter, har været med svingende antal deltagere fra 3 til 12-14 stykker, uanset så er det vældig hyggeligt og der er flere som er super glade for at træne og blive bedre bag riflen. vi har fået flytte skydedagen til 2. mandag hver måned fra 18-20, det har gjort at flere har mulighed for at nå det efter arbejde. Og der er to af foreningens medlemmer der er valgt ind i bestyrelsen, så udover at foreningen, er brugere i centret, så har vi også direkte medbestemmelse i centret.*

*Så vil jeg sige at jeg er meget stolt af året der er gået, på trods af de udfordringer der var med Covid i perioden hen over vinter.*

*Lige nu: vi er så småt gået i gang med at bygge ny carport/skur her omme bag hytten og vi har aftalt at rydde op i den lille skov her ved hytten også, der kommer skov entreprenør og fælder de træer der trænger til en udskiftning, stammerne bliver solgt til tømmer, resten bliver hugget til flis, det vil formentlig give et lille overskud som vi påtænker at geninvestere i nye planter på samme areal, vejen herop vil lide lidt under det imens arbejdet forgår, men mon ikke det går.*

*Jeg er blevet rodet ind i flere ting i forbindelse med min formands post her i foreningen, bla kredsbestyrelsen og at jeg søgte en stilling ved jægerforbundet som foreningsvejleder og fik det. Det jeg gerne vil sige med det er to ting. For det første vil jeg forsøge at bruge flere af de værktøjer i foreningsvejleder rollen, på vores egen forening, lidt senere i aften løfter jeg sløret for noget af det, MEN det vigtigste her er, at jeg bla har siddet på Kalø/forbundet med andre fra hele landet og når jeg så har præsenteret mig som repræsentant/medlem i Gudbjerg og Omegns Jagtforening, er jeg flere gange blevet mødt af bla ej det er jeg med en fede hundeafdeling er det ikke og ej det er jer der har jeres egen jagt i in skov osv. Det jeg vil sige med det er at jeg er sku stolt af at være en del af denne forening, tak.*

*Til sidst vil jeg igen rette en tak til for året der er gået til: bestyrelsen, instruktører, hjælpere, naboer og alle andre der bidrager til at vi har en fin velfungerende forening*

Generalforsamlingen anerkendte beretningen med applaus.

3.  Fremlæggelse af det af revisorerne gennemgåede årsregnskab til godkendelse.

Foreningens kasserer Leif Schmidt Nielsen fremlagde det gennemgåede årsregnskab for 2021. Foreningen har haft et overskud. Revisor Kim Kølerfeldt har taget forbehold for mangelfuldt bogholderi, men dog godkendt, især da kassedifferencen er positiv.

Generalforsamlingen godkendte enstemmigt regnskabet ved håndsoprækning.

*​*

4.  Indkomne forslag.

1. Flugtskydning
* Johan Bager har forslået at vi i foreningsregi afholder flugtskydning ligesom vi har gjort med riffelskydning på Rødskebølle. Der var overvejende opbagning til dette, men hvordan det skal gøres i praksis, er ikke bestemt, hvorfor Leif, svende og Johan bager vil overveje udførelsen af dette forslag nærmere.
1. ”Medie ansvarlig”

- Svende har gjort opmærksom på at foreningens hjemmeside ikke er opdateret og at der er brug for et mere aktivt arbejde med opdateringen på hjemmesiden, såvel som foreningens andre brugte medier, Facebook og jægerbladet. Svende vil gerne påtage sig af denne opgave fremadrettet.

5.  Fastlæggelse af kontingent.

Generalforsamlingen vedtog at holde kontingentet uændret.

6.  Valg af bestyrelsesmedlemmer.

Thomas Albjerg, Søren Sejrup, Gert Simonsen Hans Rasmussen og Hugo Milling Eriksen er på valg og modtager genvalg.

Finn Helleskov, Leif Schmidt, Henrik Kristensen og Patrick Duelund fortsætter i bestyrelsen.

Alle blev genvalgt og Bestyrelsen udgøres herefter af:

Thomas Albjerg, Søren Sejrup, Gert Simonsen Hans Rasmussen, Hugo Milling Eriksen, Finn Helleskov, Leif Schmidt, Henrik Kristensen og Patrick Duelund.

7.  Valg af 2 suppleanter.

Som 1. suppleant blev Johan Bager valgt og som 2. suppleant blev Knud Erik Nielsen valgt.

8.  Valg af revisor og revisorsuppleant.

Som revisor valgte generalforsamlingen Svend-Erik Nielsen, og Jens Godskesen blev valgt som revisorsuppleant.

9. Eventuelt.

Jørgen Egelund takkede i sin egenskab af næstformand i Svendborg Jagtforening for det gode samarbejde omkring Rødskebølle Skyttecenter, og forsamlingen diskuterede muligheder for optimering af træningsfaciliteter.

Flemming Albjerg efterlyste annoncering af foreningsaktiviteter på SMS, den udgående webmaster vil undersøge mulighederne.

Helge Greve efterlyste hornblæsere og vil informere på Facebook om øve- aftener på Gudbjerg Skole.

Forsamlingen debatterede rekruttering af nye medlemmer/nyjægere, og det blev foreslået at annoncere skovjagter på jagtformidling.dk.

Dirigenten erklærede herefter generalforsamlingen for hævet og takkede for god ro og orden.

​

Dirigent Henrik Kristensen.

​